Εθνική Κροατίας (καλαθοσφαίριση ανδρών)

Η εθνική ομάδα καλαθοσφαίρισης ανδρών Κροατίας είναι το αντιπροσωπευτικό συγκρότημα της Κροατίας στις διεθνείς διοργανώσεις καλαθοσφαίρισης ανδρών. Τελεί υπό τον έλεγχο της Κροατικής Ομοσπονδίας Καλαθοσφαίρισης (HKS) και επίσημο χρώμα της είναι το κόκκινο.

Η Κροατία εισήλθε στη FIBA το 1992, ένα χρόνο μετά την απόσχισή της από τη Γιουγκοσλαβία. Δεδομένου μάλιστα ότι οι Κροάτες αθλητές αποτελούσαν εκείνη την περίοδο το βασικό κορμό των πλάβι, η ομάδα ήταν ήδη «μονταρισμένη» και έτοιμη για μεγάλες διακρίσεις: Αργυρό μετάλλιο στους Ολυμπιακούς της Βαρκελώνης (1992) και χάλκινα στο Ευρωμπάσκετ 1993, Μουντομπάσκετ 1994, Ευρωμπάσκετ 1995! Πρωταγωνιστές εκείνης της πρώτης «φουρνιάς» ήταν οι Τόνι Κούκοτς, Ντίνο Ράτζα, Στόγιαν Βράνκοβιτς, Άριαν Κόμαζετς και ο πρόωρα χαμένος Ντράζεν Πέτροβιτς.

Η συνέχεια όμως δεν υπήρξε το ίδιο εντυπωσιακή, καθώς τα μεγάλα αστέρια βαθμιαία αραίωναν τις διεθνείς συμμετοχές τους ή αποσύρονταν οριστικά. Έτσι από το 1996 έως σήμερα η Κροατία παραμένει μεν υπολογίσιμη δύναμη, αλλά (με εξαίρεση μια 4η θέση στο Ευρωμπάσκετ '13) δεν έχει παρουσιάσει κάποιο ιδιαίτερα ανταγωνιστικό σύνολο, ικανό να προχωρήσει πέρα από τα προημιτελικά σε μεγάλη διοργάνωση.

Παρουσία σε μεγάλες διοργανώσεις
Τελευταία ενημέρωση: Οκτώβριος 2024Δεν αναγράφονται οι διοργανώσεις της περιόδου που η χώρα αποτελούσε τμήμα της Γιουγκοσλαβίας.

Ευρωμπάσκετ

Παγκόσμια Πρωταθλήματα

Ολυμπιακοί Αγώνες

Εξωτερικοί σύνδεσμοι
 Επίσημη ιστοσελίδα της Κροατικής Ομοσπονδίας

Κροατια
Ανδρων